وشلون يضمهن بعلبة كبيرة ورايح جاي بالبيت شايلها بايده عبالك كنز ههههههه
عاشات الايادي حبيبة


موضوع: الالعاب الشعبية القديمة.... (زيارة 8290 مرات)
0 الأعضاء و 1 ضيف يشاهدون هذا الموضوع.
Jan 29, 2011, 06:43 صباحاًalarmania
شفت الدعابل اتذكرت اخوية كان يعشقهااااا عبالك مال الدنيا عنده فد 500000 دعبله يمكن هم قليلة
وشلون يضمهن بعلبة كبيرة ورايح جاي بالبيت شايلها بايده عبالك كنز ههههههه
عاشات الايادي حبيبة
ما دام هناك في السـمـاء من يحمينـي...فليس هنـا في الأرض من يـكـسرنـي
ربي لا أدري ما تحمله لي الأيام ... لكن ثقتي بأنك معي تكفيني
(ما تمنيت البكاء يوما ولكن هم الزمان ابكاني...اردت العيش كماتريد نفسي....فعاشت نفسي كما يريد زماني)
Jan 29, 2011, 12:00 مساءاًالاماني
عمي ارمنية اذا انتي اخوج عنده 5000 دعبل
اني بصغري عندي 10000 ويجوز اكثر
عمي خليهه سكته امي الحجية بنت ريمة تكوول ممخلفه بنت اني
هههههههه
تحياتي حبيبة واسعدني المرور
Mar 08, 2011, 07:37 صباحاًالصديق الوفي
امونه نسيتي لعبة الخرز مال البنات اني جنت العبها عندي جان اشكال خرز
وكذلك لعبة بيت ابو بيوت جنا نلعبها جنت البس حذاء والدتي ابو الكعب العالي واشيل جنطتها يعني اني امايه واختي عود الجيران واروح خطار عدها وتقدملي الشربت والجاي
ولعبة سنبيلة السنبيله على النبي صلينا كانت لعبه مثل طفر الموانع
ولعبة الالوان واحد من الاعبين يكول لون ولازم نلكاها ونلزمه واللي مايلحك عليه خسران
والطوبات اني خالتج جنت مولعه بيها والعب بثلاث طوبات مرات هسه عود اضحك ولدي العب بالبرتقال مثل المهرج يظلون يضحكون يكولولي ماما هاي اشلون تلعبيها
ولعبه الحبل مو جر الحبل يعني اثنيين يلزمون الحبل كل واحد من جهه وواحد يطفر بالوسط من يفرون الحبل لعبه كلش حلوه ومرات الواحد يلعبها وحده او اثنين يدخلون بحبل واحد يسموها عزيمه
ولعبة حلال دم الغزال هي مثل لعبة الغميضان بس واحد يوكف وجهه على الحايط ويعد من 10 الى الميه الباقين لازم يختلون كلهم فيكوللوه حلال دم الغزال لازم هو يلكيهم واللي يلزمه هو الخسران
الله امونه ذكرتيني بايام الطفوله ومااروعها من ايام
Mar 18, 2011, 11:56 صباحاًالاماني
اي والله فاتتني كل هذه الالعاب
فعلا كنت العب مال حبل هذه اللعبة كنت بيهه دوم اخسر يجوز حدي لرقم 4 وبعد ما اكدر أطفررر ههههه لان اخاف
وبيت بيوت يووووو لتكولين ياربي شكد كنا نلعبهه نجيب الجدر والمواعين ونصب ماي على اساس شوربه لو مرات ناخذ من المطبخ اكل ويصير طبخ حقيقي هههههههه
وكنا نلعب بالحديقة صالون ناخذ كراسي الحديقة وميز ونخلي المشط والحمره والماشات والقراصات ونلعب من تجي ام جيرانه هي وبناتهه يمنه شكد حلوه كانت ذيج الايام من غير الركيضان والختيلان ودجة علو
وسلمان يكول هااي لعبة كنت احبهه وكيفيتها هو وحده منا تقول سلمان يكووول ((مثلا كمزوا ههههه)) فلازم نظل إنكمز إنكمز الا ان تقول سلمان يكول قف إذا قالت قف بدون كلمة سلمان يكول نخسر اذا وقفنه هههه
كانت ماما من تضوج من هوستنه وقت الظهر تلعبنه سلمان يكول وهي تكول سلمان يكول روحوا ناموا هههههه فنحط راسنه على المخده وكل ما نريد نكوووم تكول ماما لا لا سلمان ميقبل ههههه وفعلا شوية شوية نروح بسابع نومه
جدا اسعدني مرورك واضافتك الرائعة باركك ربي حبيبة
Mar 18, 2011, 12:00 مساءاًالصديق الوفي
امونه الغاليه سوالفج كلها حلوه تسعديني من تسولفين يخليج ويسعدج يارب.
Mar 20, 2011, 03:29 مساءاًالاماني
امونه الغاليه سوالفج كلها حلوه تسعديني من تسولفين يخليج ويسعدج يارب.
والله يا خالة ام علي الحبيبة جدا احب كلامك وقصصك وخواطرك وصورك ههه وكل شيئ يجي من ايدج المباركة احبه
ربي يديم علينا ظلج وحسج وتواجدك غاليتي الف شكر لك
Mar 21, 2011, 12:05 صباحاًالصديق الوفي
الله يخليج حبيبتي ربي يدوم المحبه بكلوب الكل ويبارك بهاللمه الحلوه.
May 14, 2011, 06:04 صباحاًNOBLEMAN
اني جنت بطل الدعبل بالمنطقة :D
عاشت ايدج على الموضوع الحلو
هيج اسماء و عادت كانها مكينة زمن
ترجع بنا الماضي بلحظات
Some fools in the desert
With nothing else to do
So scared of the dark
So they invented me
Jun 05, 2011, 11:15 صباحاًالاماني
هههههههه كنت هوايه اخاف من امشي من يم اطفال يلعبون دعبل اخاف لتطير دعبله وتعور راسي لو عيني هههههههه
تحياتي اخي نوبل اسعدني المرور
Jun 05, 2011, 06:57 مساءاًالصديق الوفي
أمونه الغاليه ، أتذكرت لعبه أسمها الصكله جنا نلعبها بالحصو مو نتضارب بيه لا ، يعني نخلي فد 5 حصوايات بالكاع ونخلي ايد وحده عليها والثانيه نشمر حصوه بالهوا ونلكف اللي بالكاع ، جانت لعبه كلش حلوه ، بس بعدين كالولنا اللي يلعبها يموت أبوه وبعد ما لعبناها ، حجي جهال .
أمونه الغاليه أشكرج حبيبه كل مواضيعج واحد احلا من اللاخ.
Jun 05, 2011, 08:58 مساءاًswan_mo
عاشت ايدك امونة رجعتينا .... سنة ،،مراح اكول شكد ههههههههه
اني كنت العب العاب الصبيان دعبل بلبل حاح واكثر من مرة اكلت بسطة من اخوية الكبير يروح ويرجع يلكيني العب وية الولد شمدريني الضاهر استهوتني اكثر بس شنو وداعتج كنت اغلبهم
واذا ردت البس ثوب الانوثة العب دور حجية أم ذويب هاي الحاجة الرائعة كانت تبيع اللبن والدهن الحر على بيوت المنطقة وكانت تجي من طريق طويل ولازم لازم تكعد تشرب استكان الجاي بالخاشوكة وتخيلي لعد شكد تطول تاخذلها نص ساعة بالاستكان
المهم بالليل والكل كاعدة بالهول وصاحوا اهلي يلا وينها ام ذويب طبعا اني اكون لابسة الفوطة مالت بيبتي الله يرحمها والجرغد والدشداشة وكلها تسحل وراية واكعد اشرب الجاي بخاشوكة الجاي واقص قصص ام ذويب الرائعة ربي يرحمها مليون رحمة
اي امونة شذكرتينا ههههههههههههه ياريت الزمن يعود ياريت
تحياتي حبيبة
Jun 06, 2011, 03:23 صباحاًIRAQIA
عاشت ايدج امونه حبيبتي مشتاقتلج ومشتاقه لسوالفج الحلوة ذكرتيني بلعبه كبي نو ولعبه شدة يا ورد اخر مرة لعبته قبل سنتين ويه بنات اختي عود اني خالتهم الجبيرة هههههههههه
ربي يسعد ايامج حبيبه
Aug 04, 2012, 07:38 مساءاًالمتواجد
موضوع جميل عاشت الايادي.
Aug 05, 2012, 01:30 صباحاًصقر قريش
السلام عليكم ورحمة الله وبركاته
كلهن عرفناهن بس ( الكلكلي ) ماماره علينا
شكرا لكم موضوع رائع
أمارس التجاهل في حياتي بصمت : فأهتمامي لا أمنحه الا لمن يستحقه فقط صقر قريش
كلمات بحث :
مواضيع ذات صلة

